CELEX: 32015D2310
Language: ro
Date: 2015-12-10 00:00:00
Title: Decizia (PESC) 2015/2310 a Consiliului din 10 decembrie 2015 de modificare a Deciziei 2013/189/PESC de instituire a Colegiului European de Securitate și Apărare

11.12.2015   
            
            
               RO
            
            
               Jurnalul Oficial al Uniunii Europene
            
            
               L 326/64
            
         DECIZIA (PESC) 2015/2310 A CONSILIULUI
   din 10 decembrie 2015
   de modificare a Deciziei 2013/189/PESC de instituire a Colegiului European de Securitate și Apărare
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 42 alineatul (4),
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:
   
               (1)
            
            
               La 22 aprilie 2013, Consiliul a adoptat Decizia 2013/189/PESC de instituire a Colegiului European de Securitate și Apărare (1).
            
         
               (2)
            
            
               La 22 iulie 2014, Consiliul a adoptat Decizia 2014/491/PESC de modificare a Deciziei 2013/189/PESC (2).
            
         
               (3)
            
            
               Decizia 2013/189/PESC, astfel cum a fost modificată de Decizia 2014/491/PESC, prevede o valoare de referință financiară pentru primele 12 luni în perioada 1 august 2013-31 iulie 2014, precum și pentru perioada următoare, 1 august 2014-31 decembrie 2015.
            
         
               (4)
            
            
               La 25 martie 2014, Comitetul director instituit prin Decizia 2013/189/PESC a convenit că perioada acordului de finanțare ar trebui aliniată la perioada contabilă anuală, și anume 1 ianuarie-31 decembrie, pentru a fi nevoie doar de un set de conturi începând cu 2016.
            
         
               (5)
            
            
               În consecință, ar trebui stabilită o nouă valoare de referință financiară pentru perioada 1 ianuarie 2016-31 decembrie 2016.
            
         
               (6)
            
            
               Decizia 2013/189/PESC ar trebui modificată în consecință,
            
         ADOPTĂ PREZENTA DECIZIE:
   Articolul 1
   Articolul 16 alineatul (2) din Decizia 2013/189/PESC se înlocuiește cu următorul text:
   
      „(2)   Suma de referință financiară destinată acoperirii cheltuielilor CESA pe perioada primelor 12 luni ulterioare încheierii acordului de finanțare menționat la alineatul (3) este de 535 000 EUR.
      Valoarea de referință financiară destinată acoperirii cheltuielilor CESA în perioada 1 august 2014-31 decembrie 2015 este de 756 000 EUR.
      Valoarea de referință financiară destinată acoperirii cheltuielilor CESA în perioada 1 ianuarie 2016-31 decembrie 2016 este de 630 000 EUR.
      Valorile de referință financiară destinate acoperirii cheltuielilor CESA pentru perioade ulterioare se decid de către Consiliu.”
   
   Articolul 2
   Prezenta decizie intră în vigoare la data adoptării.
   
      Adoptată la Bruxelles, 10 decembrie 2015.
      
         
            Pentru Consiliu
         
         
            Președintele
         
         F. BAUSCH
      
   
   
      (1)  Decizia 2013/189/PESC a Consiliului din 22 aprilie 2013 de instituire a Colegiului European de Securitate și Apărare (CESA) și de abrogare a Acțiunii comune 2008/550/PESC (JO L 112, 24.4.2013, p. 22).
   
      (2)  Decizia 2014/491/PESC a Consiliului din 22 iulie 2014 de modificare a Deciziei 2013/189/PESC de instituire a Colegiului European de Securitate și Apărare (CESA) (JO L 218, 24.7.2014, p. 6).